wickkiey/tamil-wikipedia-chunked huggingface dataset:
# பலதொகுதி கட்டமைப்பு

**பலதொகுதி கட்டமைப்பு** (Multiseat configuration) என்பது ஒரே நேரத்தில் ஒரு கணினியைப் பல பயனர்கள் பயன்படுத்துவதை குறிக்கும். இதற்கு ஒரு தனி மேசைக் கணினி, மற்றும் ஒவ்வொரு பயனருக்கும் தனித்தனியான கணினித் திரை, விசைப்பலகை, சுட்டி, காதொலிப்பான் முதலியன ஒருங்கிணைக்கப்பட வேண்டும்.
# ஒலிவியா தனபாலசிங்கம்

**ஒலிவியா (OliviaT)** ஓர் நடனக் கலைஞரும், இசைக் கலைஞரும் பாடகரும் ஆவார். இளவயதில் இலங்கையில் இருந்து ஜெர்மனிக்கு சென்றாலும் தன் பண்பாட்டை மறவாது கடைபிடித்தனர் ஒலிவியா குடும்பத்தினர். வீட்டில் தமிழ் பேசியும், தமிழ்ப் பண்பாட்டைப் பேணியும் வளர்ந்தார். ஐந்து வயதில் பரதநாட்டியம் கற்றார். பின்னர் இலண்டன் சென்று நடன ஆசிரியர்களின் வழிகாட்டுதலைப் பெற்றார். லண்டனின் கீழ்த்திசை கலை அகாதெமியில் தன் அரங்கேற்றத்தை நிகழ்த்தி, நாட்டிய கலாஜோதி என்னும் பட்டம் பெற்றார். ஜெர்மனி கலை பண்பாட்டுக் கழகத்தால் ஆடற்கலை அரசி என்னும் சிறப்புப் பட்டம் பெற்றார். ஜெர்மனியின் கானம்பாடி என்னும் நிகழ்ச்சியில் பாடி ஜெர்மன் இன்னிசைக் குரல் என்னும் பட்டம் பெற்றார். இவர் நடனத்துடன் பாடல்களையும் வெளியிட்டுள்ளார். சிங்கப்பூர், மலேசியத் தமிழ் ஊடகங்கள் இவரைப் பற்றிய செய்திகளை வெளியிட்டுள்ளன.
Ananthi Magazine.
# ஒலிவியா தனபாலசிங்கம்

## விருதுகள்

- கானம்பாடி: கலை பண்பாட்டுக் கழகம், ஜெர்மனி 1997, 1998
- சங்கீத கலாஜோதி - வீணை: கீழ்த்திசை கலை அகாதெமி, லண்டன் 2004
- சங்கீத கலாஜோதி - சங்கீதம்: கீழ்த்திசை கலை அகாதெமி, லண்டன் 2004
- நாட்டிய கலாஜோதி: கீழ்த்திசை கலை அகாதெமி, லண்டன் 2005
- ஜேர்மனிய இன்னிசைக்குரல்: பன்னாட்டு ஒலிபரப்புக் கூட்டுத்தாபனம், தமிழ், இலண்டன் 2006
- ஆடற்கலை அரசி: கலை பண்பாட்டுக் கழகம், ஜெர்மனி 2006
- கலாஞான வாரதி: கீழ்த்திசை கலை அகாதெமி, ஜெர்மனி 2010
- இந்த மாதத்தின் கலைஞர்: ஏ9 ரேடியோ, கனடா, 2010
# ஒலிவியா தனபாலசிங்கம்

## இசைக் கோவைகள்

| பெயர் | இசை | தொடுப்பு | ஆண்டு |  |
| --- | --- | --- | --- | --- |
| புலத்தில் ஈழ தாகம் | எஸ். கே. பஞ்சு | ராம்லி ரெக்கார்ட்ஸ் | 2001 |  |
| மந்த்ரா | ஒல்லின் டி | தமிழ் மீடியன் | 2004 |  |
| நவ ஒளி | பிரின்சுடன் ஜி | ஐங்கரன் இண்டர்நேசனல் | 2007 |  |
| ஆஞ்சனேயனே வாயுதேவனே | சிறீ பாசுக்கரன் | ஆஞ்சநேயர் கோயில் | 2007 |  |
| துன்பத்தை நீக்கிடும் | பிரின்சுடன் ஜி | ராம்லி ரெக்கார்ட்ஸ் | 2008 |  |
| எழுந்து வா தமிழா | பிரின்சுடன் ஜி | க்ரொடன் தமிழ்க் குழு | 2009 | } |
# ஒலிவியா தனபாலசிங்கம்

## இசைக் கோவைகள்

### தனிப் பாடல்கள்

| பெயர் | இசை | தொடுப்பு | ஆண்டு |  |
| --- | --- | --- | --- | --- |
| காதல் கடிதம் | ஜீவா | வெற்றிமணி | 2003 |  |
| மூன்று எழுத்து | பிரின்சுடன் ஜி | டி ஒய் சி | 2006 |  |
| அம்மா | பிரின்சுடன் ஜி | தீபம் தொலைக்காட்சி | 2006 |  |
| காதலின் இனிமை | பிரின்சுடன் ஜி | டி ஒய் சி | 2008 |  |
| நீ வருவாயோ | பிரின்சுடன் ஜி | டி ஒய் சி | 2008 |  |
| ஓவர்புளோ : லவ் | ட்ரேஸ்டன் | டி ஒய் சி | 2010 |  |
| என்னோடு நீ | ட்ரேஸ்டன் | எத்னோடோன் | 2011 | } |
# பியரி மொழி

**பியரி மொழி** (பியரி பாஷை), கருநாடகத்தில் தக்சின கன்னட மாவட்டத்திலும், கேரளத்தின் காசரகோடு மாவட்டத்திலும் வாழும் இசுலாமியர்களால் பேசப்படும் மொழி. இம்மொழி மலையாள சொற்றொடர் அமைப்பிலும், துளு ஒலிப்பியலுக்கு ஏற்றபடியும் அமைந்துள்ளதால், இவ்விரு மொழிகளுக்கும் நெருக்கமானது. நெருங்கிய மொழி என்பதால் மலையாளம், தமிழ் பேசுபவர்கள் இம்மொழியை 75 விழுக்காடு புரிந்துகொள்வர்.
# பியரி மொழி

## அமைப்பு

இம்மொழி கன்னட எழுத்துகளைப் பயன்படுத்துகிறது. பியரி மொழியில் ழ், ண், ற் ஆகியவை காணப்படுவதில்லை 'ḷ' மலையாளத்தில் உள்ள ள், ண் ஆகியவை ல், ந்(ன்) ஆகியவையாக முறையே மாறுகின்றன. இது துளு மொழியை ஒப்பதாக உள்ளது
எடுத்துக்காட்டுச் சொற்கள்
| சந்தே | சந்தே | சந்தா | சந்தை |  |
| --- | --- | --- | --- | --- |
| ஏனி | ஏனி | ஏணி | ஏணி |  |
| புலி | ஹுளி | புளி | புளி |  |
| காத் | காலி | காத்து | காற்று | } |
மலையாளத்தில் (தமிழிலும்) ‘வ’ என்னும் எழுத்தில் தொடங்கும் சொற்கள், பியரி மொழியில் ‘ப’ எனத் தொடங்குகின்றன. துளுவும் இதே அமைப்பைக் கொண்டிருக்கிறது.
| பேலி | வேலி | பேலி | பேலி | வேலி |  |
| --- | --- | --- | --- | --- | --- |
| பிட்டு | வித்து | பிட்டே | பீஜ | வித்து (விதை) |  |
| பாடெகெ | வாடக | பாடை | பாடகெ | வாடகை | } |  
மலையாளத்தில் இறுதியில் ’ஆ’ என்று முடியும் சொற்கள் பியரி மொழியில் ‘ஏ’ என்று முடியும்.
| ஆமே | ஆமே | ஆமா | ஆமை |  |
| --- | --- | --- | --- | --- |
| சேரே | கேரே | சேரா | சாரைப் பாம்பு |  |
| மூலே | மூலே | மூலா | மூலை | } |
மலையாளச் சொல்லின் முடிவில் வரும் ‘ன்’, ‘ம்’ ஆகியன பியரியில் இல்லை.
| இல்லே | இல்லம் | இல்லம் |  |
| --- | --- | --- | --- |
| கள்ளா | கள்ளன் | கள்ளன் | } |
சொற்தொடர்புகள்:
பெரும்பாலான சொற்கள் மலையாளம், துளு ஆகியவற்றை ஒத்திருக்கும். இம்மொழி அரபு சொற்களையும் உள்வாங்கியிருக்கிறது.
# பியரி மொழி

## மொழிவளம்

பியரி மொழியில் இலக்கியங்கள் எழுதப்பட்டுள்ளன. ஆங்கிலம்- கன்னடம்- பியரி அகராதி ஒன்றும் உள்ளது. ஏறத்தாழ 100 நூல்களும், 400 ஒலிக்கோப்புகளும், 2 காணொளிகளும் இம்மொழியில் வெளிவந்துள்ளன. இம்மொழியில் பியாரி என்னும் திரைப்படம் வெளியாகியுள்ளது. திருமண, திருவிழா நிகழ்ச்சிகளில் பாடப்படும் நாட்டார் பாடல்கள் புழக்கத்தில் இருந்து மறைந்து வருகின்றன.
# பியரி மொழி

## மொழிக் குழு

இதுவரை நான்கு பியரி இலக்கியக் கூட்டங்கள் நடைபெற்றுள்ளன. பியரி கலை அகாதெமி அமைத்தல், பியரி மொழிக்கு நேரும் அவலங்கள் ஆகியவற்றைப் போக்க இக்குழு தீர்மானங்கள் நிறைவேற்றும்.
# நானு பிள்ளை

**பன்னிசேரி நானு பிள்ளை**, கவிஞர், கல்வியாளர், கலைஞர் ஆவார். கேரளத்தைச் சேர்ந்த இவர், கதகளி நடனத்தைத் தெளிவுறக் கற்றவர். இவர் கொல்லம் மாவட்டத்தைச் சேர்ந்த கருநாகப்பள்ளி வட்டத்தில் மருதூர்குளங்கராவில் பிறந்தவர். இவரது பெற்றோர் வயலில் பப்பு குரூப், பிலானுளில் கல்யாணி அம்மா ஆவர். இவரது இளவயதிலேயே தாய், தந்தையரை இழந்து அண்ணன், மாமாவின் வளர்ப்பில் வாழ்ந்தார். பள்ளிப் படிப்பின்போது அண்ணனும் இறக்கவே, தனக்குத் தானே பா, இலக்கணம், நாடகம் ஆகியவற்றைக் கற்பித்துக் கொண்டார். கரிங்காட்டில் நானு ஆசான் என்பவர் சமற்கிருதம் கற்றுத் தந்தார். மலையாளம், தமிழ், ஆங்கிலம், இந்தி, தெலுங்கு, கன்னடம், பெங்காலி, அரபி ஆகிய மொழிகளைக் கற்றுத் தேர்ந்தார். சிலப்பதிகாரத்தில் குறிப்பிட்டுள்ள பத்ரகாளி கோவில் பாடல்களை அடியொற்றி பத்ரகாளி விஜயம் என்னும் காப்பியம் இயற்றினார். இவரது வாழ்க்கை வரலாறு கைராலி தொலைக்காட்சியில் ஒலிபரப்பப்பட்டது.
# அடையார் கே. லட்சுமணன்

**அடையார் கே. லட்சுமணன்** (*Adyar K. Lakshman*) (திசம்பர் 16, 1933 - ஆகத்து 19, 2014) ஓர் இந்திய பரதநாட்டியக் கலைஞரும், நடன ஆசிரியரும் ஆவார். இவர் பத்மஸ்ரீ விருது, சங்கீத நாடக அகாதமி விருதுகளைப் பெற்றுள்ளார்.
# அடையார் கே. லட்சுமணன்

## வாழ்க்கைச் சுருக்கம்

லட்சுமணனின் சொந்த ஊர் ஆந்திரப் பிரதேசத்தின் சித்தூர் மாவட்டத்தில் உள்ள குப்பம் ஆகும். இவரது தந்தை கிருஷ்ணராஜ ராவ் ஆசிரியராகப் பணியாற்றியவர். பி. டி. துரைசாமி ஐயர் என்பவர் லட்சுமணன், மற்றும் இவரது தமையன் ராமராவ் ஆகியோரின் திறமைகளை அறிந்து அவர்களை ருக்மிணி தேவி அருண்டேல் உருவாக்கிய அடையாறு கலாசேத்திரா நாட்டியப் பள்ளியில் சேர்த்து விட்டார்.  
1944 ஆம் ஆண்டில் தனது 11 வது அகவையில் கலாசேத்திராவில் சேர்ந்தார் இலட்சுமணன். வாய்ப்பாட்டு, பரத நாட்டியம், மிருதங்கம், நட்டுவாங்கம் ஆகியவற்றில் சிறப்புக் கவனம் செலுத்தி பிரபலமான ஆசிரியர்களிடம் பயிற்சி பெற்றார். ருக்மிணி தேவி அருண்டேலிடம் நேரடியாகப் பயிற்சி பெறும் வாய்ப்பும் அவருக்குக் கிடைத்தது. மேலும், மைலாப்பூர் கௌரி அம்மாள், கே. தண்டாயுதபாணி பிள்ளை, எஸ். சாரதா, டைகர் வரதாச்சாரி, பூதலூர் கிருஷ்ணமூர்த்தி சாஸ்திரிகள், டி. கே. ராமசுவாமி ஐயங்கார், மைசூர் வாசுதேவாச்சாரியார், தஞ்சாவூர் ராஜகோபால ஐயர், வி. விட்டல், கமலாராணி, .காரைக்குடி முத்து ஐயர் போன்ற பெரிய வித்வான்களோடு சேர்ந்து பணியாற்றியுள்ளார். 1954 ஆம் ஆண்டில் இவர் பரதநாட்டியம், கருநாடக இசை, நட்டுவாங்கம் ஆகிய துறைகளில் சிறப்புப் பட்டம் பெற்றார். பின்னர் இந்திய அரசின் புலமைப் பரிசில் பெற்று 1956 ஆம் ஆண்டில் பட்டப்பின் டிப்புளோமா பட்டம் பெற்றார். பின்னர் அவர் கதகளி நடனத்தை அம்பு பணிக்கர், சந்து பணிக்கர் ஆகியோரிடம் கற்றார்.
# அடையார் கே. லட்சுமணன்

## பணி

வைஜெயந்திமாலாவின் நாட்டியாலயா பள்ளியில் ஆசிரியராகப் பணியாற்றி பல அரங்கேற்றங்களை இவர் நடத்தியுள்ளார். திருப்பாவை, அழகர் குறவஞ்சி, சந்தாலிக்க, சங்கத் தமிழ் மாலை ஆகிய நாட்டிய நாடகங்களைத் தயாரிக்க உதவியிருக்கிறார். 1969 ஆகத்து 22 இல் பரதசூடாமணி அக்காதமி என்ற நாட்டியப் பள்ளியை நிறுவி, அதன் மூலம் பல நாட்டியக் கலைஞர்களை உருவாக்கினார். "வருணபுரி குறவஞ்சி", "ஆய்ச்சியார் குரவை" போன்ற பல நாட்டிய நிகழ்ச்சிகளைத் தயாரித்தளித்தார்.
# அடையார் கே. லட்சுமணன்

## விருதுகள்

- பத்மசிறீ விருது (1989)
- சங்கீத நாடக அகாதமி விருது (பரதநாட்டியம், 1991)
- கலைமாமணி விருது
# அடையார் கே. லட்சுமணன்

## மறைவு

அடையாறு கே. லட்சுமணன் சிறிது காலம் நோய் வாய்ப்பட்டிருந்த நிலையில், 2014 ஆகத்து 19 இரவு 8:30 மணியளவில் தனது 80வது அகவையில் சென்னையில் காலமானார். இவருக்கு வசந்தா லட்சுமணன் என்ற மனைவியும், இரண்டு மகன்களும், ஒரு மகளும் உள்ளனர். இவரது மகள் இந்துவதனா மாலியும் ஒரு பரதநாட்டிய நடனக் கலைஞர் ஆவார்.
# பிரீத்தா விஜயகுமார்

*'பிரீத்தா விஜயகுமார் (Preetha Vijayakumar)* ஓர் தமிழ்த் திரைப்பட நடிகையாவார். இவர் பிரபல தமிழ்த் திரைப்பட நடிகரான விஜயகுமாரின் மகள். இவர் ஹரி என்னும் இயக்குனரைத் திருமணம் செய்து கொண்டார்.
# பிரீத்தா விஜயகுமார்

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 1998 | *சந்திப்போமா* | தமிழ் |  |  |
| 1998 | *ருக்மினி* | தெலுங்கு |  |  |
| 1999 | *சுயம்வரம்* | ஹேமா குசேலன் | தமிழ் |  |
| 1999 | *பொண்ணு வீட்டுக்காரன்* | தமிழ் |  |  |
| 1999 | *படையப்பா* | அனிதா | தமிழ் |  |
| 1999 | *ஒயிப்* | தெலுங்கு |  |  |
| 1999 | *உதயபுரம் சுல்தான்* | கோபிகா | மலையாளம் |  |
| 2000 | *காக்கைச் சிறகினிலே* | தமிழ் |  |  |
| 2000 | *சேமம்கா வெள்ளி லாபம்கா ரண்டி* | தெலுங்கு |  |  |
| 2001 | *பிரியமாயின நீக்கு* | சிரிஷா | தெலுங்கு |  |
| 2001 | *துபாய்* | அலிசு | மலையாளம் |  |
| 2001 | *அல்லி அர்ஜுனா* | நிஷா | தமிழ் |  |
| 2001 | *ரெட் இண்டியன்சு* | மலையாளம் |  |  |
| 2002 | *சினேகிதன்* | மரி | மலையாளம் |  |
| 2002 | *புன்னகை தேசம்* | நந்தினி | தமிழ் | } |
# ஆகாய கங்கை (திரைப்படம்)

**ஆகாய கங்கை** (*Agaya Gangai*) இயக்குநர் மனோபாலா இயக்கிய தமிழ்த் திரைப்படம். இதில் கார்த்திக் , சுஹாசினி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் இளையராஜா. இத்திரைப்படம் வெளியிடப்பட்ட நாள் 17-திசம்பர்-1982.
# ஆகாய கங்கை (திரைப்படம்)

## வகை

காதல்படம்
# ஆகாய கங்கை (திரைப்படம்)

## நடிகர்கள்

- கார்த்திக் - முரளி
- சுஹாசினி - சுமதி
- உஷா ராஜேந்தர் - செல்வி
- கவுண்டமணி - ஆறுமுகம்
- எஸ். என். பார்வதி - சுமதியின் அம்மா
- கமலா காமேஷ்- ஆண்டாள் வேடம்
- வடிவுக்கரசி - ஜானகி கோபால்
- தியாகு கோபால்
- காஜா ஷெரீப்
# ஆகாய கங்கை (திரைப்படம்)

## பாடல்கள்

இப்படத்திற்கு இளையராஜா இசையமைத்தார்.  
| 1 | "மாமா மாமா" | எஸ். பி. சைலஜா | கங்கை அமரன் | 04:20 |  |
| --- | --- | --- | --- | --- | --- |
| 2 | "மேக தீபம்" | மலேசியா வாசுதேவன் | நா. காமராசன் | 04:09 |  |
| 3 | "பொங்கும் ஆகாய கங்கை" | எஸ். ஜானகி, கங்கை அமரன் | வைரமுத்து | 04:13 |  |
| 4 | "தேன் அருவியில் நனைந்திடும்" | எஸ். பி. பாலசுப்பிரமணியம், எஸ். ஜானகி | மு. மேத்தா | 04:54 | } |
# அர்ச்சனைப் பூக்கள்

**அர்ச்சனைப் பூக்கள்** (*Archanai Pookal*) இயக்குநர் கோகுலகிருஷ்ணன் இயக்கிய தமிழ்த் திரைப்படம். இதில் கபில்தேவ், சுலோக்சனா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் இளையராஜா இசையமைத்தார்.
இத்திரைப்படம் வெளியிடப்பட்ட நாள் 15-அக்டோபர்-1982.
# அர்ச்சனைப் பூக்கள்

## வகை

காதல்படம்
# அர்ச்சனைப் பூக்கள்

## நடிகர்கள்

- சந்திரசேகர்
- மோகன்
- ராஜ்ய லட்சுமி
- சுபத்ரா
- சங்கிலி முருகன்
- மனோரமா
- பூர்ணம் விஸ்வநாதன்
- செந்தில்
# அர்ச்சனைப் பூக்கள்

## விமர்சனம்

இப்படத்தின் இனிமையான காட்சிகள், அழகான இசைக்காக கல்கி பாராட்டியிருந்தது. ஆனால் படத்தொகுப்பும் தேவையற்ற குறியீட்டு காட்சிகளையும் விமர்சித்தது.
# அர்ச்சனைப் பூக்கள்

## பாடல்கள்

இத்திரைப்படத்திற்கு இளையராஜா இசையமைத்திருந்தார்.  
| "ஆவரங்காட்டுக்குள் தேவாராம" | மலேசியா வாசுதேவன், உமா ரமணன் | கண்ணதாசன் | 04:16 |  |
| --- | --- | --- | --- | --- |
| "காவிரியே காவிரியே காதலி" | எஸ். பி. பாலசுப்பிரமணியம், எஸ். ஜானகி | கங்கை அமரன் | 04:17 |  |
| "நடுச்சாமம் போயாச்சு" | மலேசியா வாசுதேவன், ஆர். பாஸ்கர் | வாலி | 04:43 |  |
| "வழிமேல் விழியாய்" | எஸ். ஜானகி | 04:23 |  |  |
| "பாப்பா ப ப பா" | மலேசியா வாசுதேவன், பி. சுசீலா | கங்கை அமரன் | 04:25 | } |
# முள் இல்லாத ரோஜா

**முள் இல்லாத ரோஜா** என்பது இயக்குநர் கே. ராம்ராஜ் இயக்கிய தமிழ்த் திரைப்படம். இதில் சக்கரவர்த்தி, விஜயகலா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் முரளிராஜ் மற்றும் இத்திரைப்படம் வெளியிடப்பட்ட நாள் 15-அக்டோபர்-1982.
# முள் இல்லாத ரோஜா

## வகை

கிராமப்படம்
# முள் இல்லாத ரோஜா

## கதை

கிராமத்தில் பெண்பித்தராக ஒரு பண்ணையார் , பல பெண்களுக்குத் தீங்கு செய்கிறார். ஊரில் இருக்கும் அப்பாவியான ஒரு இளைஞனுக்கும் ஒரு வெகுளிப் பெண்ணுக்கும் உள்ள நட்பு அந்த பண்ணையாரைப் பொறாமைப்பட வைக்கிறது. அவரால் அவர்களுக்கு ஏற்படும் பிரச்சினைகளும் அவரின் அட்டூழியங்கள் ஒழிந்தது எப்படி என்று செல்லும் திரைப்படம்.
# இளஞ்சோடிகள்

**இளஞ்சோடிகள்** (Ilanjodigal) இயக்குநர் இராம நாராயணன் இயக்கிய தமிழ்த் திரைப்படம். இதில் கார்த்திக், ராதா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்திற்கு சங்கர் கணேஷ் இசையமைத்திருந்தனர். மற்றும் இத்திரைப்படம் வெளியிடப்பட்ட நாள் 14-சனவரி-1982 ஆகும்.
# இளஞ்சோடிகள்

## வகை

காதல்படம்
# இளஞ்சோடிகள்

## பாடல்கள்

இத்திரைப்படத்திற்கு சங்கர் கணேஷ் இசையமைத்திருந்தனர். பாடல் வரிகளை வாலி, புலமைப்பித்தன், மாரா, அருப்புக்கோட்டை தவசுமணி ஆகியோர் எழுதியிருந்தனர்.
# ஆனந்த ராகம்

**ஆனந்த ராகம்** (*Ananda Ragam*) 1982 ஆம் ஆண்டு வெளிவந்த இந்தியத் தமிழ்த் திரைப்படம் ஆகும். பரணி இத்திரைப்படத்தினை இயக்கினார். இதில் சிவகுமார், ராதா, கவுண்டமணி ஆகியோர் முக்கியக் கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 14 சனவரி ஆண்டு 1982.  
'தாமரை செந்தூர்பாண்டி' எழுதிய 'அலைகள் ஓய்வதில்லை' என்ற நாவலை தழுவி இத்திரைப்படம் எடுக்கப்பட்டது.
# ஆனந்த ராகம்

## பாடல்கள்

இத்திரைப்படத்திற்கு இளையராஜா இசையமைத்திருந்தார்.
# வாலிபமே வா வா

**வாலிபமே வா வா** இயக்குநர் பாரதிராஜா இயக்கிய தமிழ்த் திரைப்படம். இதில் கார்த்திக், இராதா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 14-நவம்பர்-1982.
# வாலிபமே வா வா

## வகை

காதல்படம்
# வாலிபமே வா வா

## நடிகர்கள்

- கார்த்திக்
- இராதா
- கவுண்டமணி
- ஏ. ஆர். சுப்பிரமணியம்
- லாலு அலெக்ஸ்
- மாஸ்டர் ஹாஜா ஷெரிப்
- ஜெயமாலினி
- இலாவண்யா
# இமைகள் (திரைப்படம்)

**இமைகள்** (*Imaigal*) என்பது இயக்குநர் ஆர். கிருஷ்ணமூர்த்தி இயக்கிய தமிழ்த் திரைப்படம். இதில் சிவாஜி கணேசன், சரிதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் கங்கை அமரன் மற்றும் இத்திரைப்படம் வெளியிடப்பட்ட நாள் 14-ஏப்ரல்-1983.
# இமைகள் (திரைப்படம்)

## நடிகர்கள்

- சிவாஜி கணேசன்
- சரிதா
- சரத் பாபு
- சுதர்சன்
- ஒய். ஜி. மகேந்திரன்
- கவுண்டமணி
- மனோரமா
- வி.கோபாலகிருஷ்ணன்
- பீலி சிவம்
- ராஜ்யலட்சுமி
- ஜெயமாலினி
- சில்க் ஸ்மிதா
- ரஜினி
- சி.ஆர்.ராககுமார்
- சந்தா குமாரி
- ஐ.எஸ் ஆர்
- ஏ.எம்.நாராயணன்
- சந்திரன் பாபு
- சீதா ராமன்
- மொட்டை சுப்பையா
- எம்.எல்.ஏ தங்கராஜ்
- ரத்னகுமார்
- சிவராமன்
- ஒரு விரல் கிருஷ்ணா ராவ்
- இடிச்சபுலி செல்வராஜ்
# சமுத்திர விலாசம்

**சமுத்திர விலாசம்** என்னும் நூல் காளமேகப் புலவரால் 15ஆம் நூற்றாண்டில் இயற்றப்பட்ட நூல்களில் ஒன்று. இது ‘கடல் விலாசம்’ எனவும் வழங்கப்பட்டுவந்தது. இது இப்போது கிடைக்கவில்லை. பிற்காலத்தில் ‘சமுத்திர விலாசம்’ என்னும் பெயரில் வேறு சில நூல்கள் தோன்றியுள்ளன. இந்நூல் விலாச சிற்றிலக்கிய வகை நூலாகும்.
# சமுத்திர விலாசம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005.
# ராகங்கள் மாறுவதில்லை

***ராகங்கள் மாறுவதில்லை*** (*Raagangal Maaruvathillai*) இயக்குநர் சிறுமுகை ரவி இயக்கிய தமிழ்த் திரைப்படம். இதில் பிரபு, அம்பிகா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 23-செப்டம்பர்-1983.
# ராகங்கள் மாறுவதில்லை

## நடிகர்கள்

- பிரபு
- அம்பிகா
# ராகங்கள் மாறுவதில்லை

## பாடல்கள்

இத்திரைப்படத்திற்கு இளையராஜா இசையமைத்தார். "விழிகள் மீனோ" பாடல் கல்யாணி ராகத்தில் அமைக்கப்பட்டுள்ளது.
**-  
! எண்
! பாடல்
! பாடகர்(கள்)
! பாடலாசிரியர்
! நீளம்**  
| 1 | வான் மீதிலே | எஸ். ஜானகி | கங்கை அமரன் | 04:45 |  |
| --- | --- | --- | --- | --- | --- |
| 2 | ஹே அலங்காரி | மலேசியா வாசுதேவன், எஸ். பி. சைலஜா | வைரமுத்து | 05:16 |  |
| 3 | நாளெல்லாம் நல்ல நாளு | எஸ். பி. பாலசுப்பிரமணியம், எஸ். பி. சைலஜா | அவினாசி மணி | 04:09 |  |
| 4 | என் காதல் தேவி நீ என்னில் பாதி | எஸ். பி. பாலசுப்பிரமணியம் | கங்கை அமரன் | 04:34 |  |
| 5 | விழிகள் மீனோ மொழிகள் | எஸ். பி. பாலசுப்பிரமணியம் | வைரமுத்து | 04:56 |  |
| 6 | தென்றலோ தீயோ | எஸ். பி. பாலசுப்பிரமணியம் | எம். ஜி. வல்லபன் | 04:41 | } |
# தம்பதிகள்

**தம்பதிகள்** (*Thampathigal*) இயக்குநர் முக்தா ஸ்ரீனிவாசன் இயக்கிய தமிழ்த் திரைப்படம். இதில் சிவகுமார், பூர்ணிமா ஜெயராம் ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் எம். எஸ். விஸ்வநாதன் மற்றும் இத்திரைப்படம் வெளியிடப்பட்ட நாள் 16-திசம்பர்-1983.
# தம்பதிகள்

## நடிகர்கள்

- சிவகுமார்
- பூர்ணிமா ஜெயராம்
- ஜெய்சங்கர்
- கவுண்டமணி
- வெண்ணிற ஆடை மூர்த்தி
- ராதாரவி
- வி. கோபாலகிருஷ்ணன்
- மனோரமா
- காந்திமதி
- சில்க் ஸ்மிதா
- லூசு மோகன்
- உசிலைமணி
- டைப்பிஸ்ட் கோபு
# தம்பதிகள்

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்தார். அனைத்துப் பாடல்களையும் கவிஞர் வாலி இயற்றினார். இப்படத்தில் எஸ். ஜெயஸ்ரீ என்ற பின்னணிப் பாடகி அறிமுகமானார்.
| 1 | "வாடா கண்ணா" | எஸ். பி. பாலசுப்பிரமணியம், எஸ். ஜெயஸ்ரீ | வாலி | 04:30 |
| --- | --- | --- | --- | --- |
| 2 | "நெஞ்சை கிளப்பி" | எஸ். ஜெயஸ்ரீ | 04:23 |  |
| 3 | "ஒருவன் ஒருத்தி" | எஸ். பி. பாலசுப்பிரமணியம், எஸ். ஜெயஸ்ரீ | 04:27 |  |
| 4 | "மணி ஆச்சு" | எஸ். ஜெயஸ்ரீ | 04:34 | } |
# நெஞ்சமெல்லாம் நீயே

**நெஞ்சமெல்லாம் நீயே** இயக்குநர் கே.ரங்கராஜ் இயக்கிய தமிழ்த் திரைப்படம். இதில் மோகன், இராதா, பூர்ணிமா ஜெயராம் ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர்கள் சங்கர் கணேஷ். இத்திரைப்படம் 1983 ஏப்ரல் 29 அன்று வெளியிடப்பட்டது.
# நெஞ்சமெல்லாம் நீயே

## பாடல்கள்

சங்கர் கணேஷ் இத்திரைப்படத்திற்கு இசையமைத்தனர்.. ரங்கராஜ்இளையராஜாஇசையமைப்பாளராக இருந்தால் நன்றாக இருக்கும் என்று கருதினார். ஆனால் நிதிக் கட்டுப்பாடுகள் காரணமாக அவரை ஒப்பந்தம் செய்வதிலிருந்து விலகினார்.
# சர்வ ஞானோத்தரம்

சர்வ ஞானோத்திரம் என்பது ஒரு சைவசித்தாந்த நூல். 14ஆம் நூற்றாண்டில் எழுதப்பட்டது. காலோத்தர ஆசிரியர் கி.பி. 1400ஐ ஒட்டி வாழ்ந்த ஒரு புலவர். இவரது இயற்பெயர் தெரியவில்லை. எனவே இவர் இயற்றிய நூல்களில் ஒன்றான தேவி காலோத்தரம் என்னும் நூலின் பெயரால் இவ்வாறு இந்த ஆசிரியரைக் குறிப்பிடுகிறோம். சர்வ ஞானோத்தரம் என்பது இவர் இயற்றிய மற்றொரு நூல்.  
வடமொழியில் உள்ள உபாகம உப ஆகமம் சாத்திர நூல்களில் தேவி காலோத்தர ஆகமம், சர்வ ஞானோத்தர ஆகமம், கந்த காலோத்தர ஆகமம் என்பன சில. இவற்றில் முதல் இரண்டு வடமொழி ஆகமங்களை இவர் தமிழில் மொழிபெயர்த்து நூலாக்கியுள்ளார்.  
வடமொழி சர்வ ஞானோத்தரம் 7 பிரகரணங்களையும் 240 சுலோகங்களையும் கொண்டது. தமிழில் மொழிபெயர்க்கப்பட்ட சர்வ ஞானோத்திரம் 9 பிரகரணங்களையும், 91 விருத்தங்களையும் கொண்டது.  
நூலில் வடசொல் பயில்வு மிகுதி.
# சர்வ ஞானோத்தரம்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# உயிருள்ளவரை உஷா

**உயிருள்ளவரை உஷா** (*Uyirullavarai Usha*) இயக்குநர் டி. ராஜேந்தர் இயக்கிய தமிழ்த் திரைப்படம். இதில் டி. ராஜேந்தர், நளினி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் டி. ராஜேந்தர். இத்திரைப்படம் 1983 மார்ச்சு 4 அன்று வெளியிடப்பட்டது.
# உயிருள்ளவரை உஷா

## வகை

காதல்படம்
# உயிருள்ளவரை உஷா

## பாடல்கள்

இத்திரைப்படத்திற்கு டி. ராஜேந்தர் பாடல்களை எழுதி இசையமைத்திருந்தார்.
| "அடி என்னடி" | மலேசியா வாசுதேவன் | 04:35 |
| --- | --- | --- |
| "உன்னத்தானே" | கல்யாணம், எஸ். ஜானகி | 05:56 |
| "மோகம் வந்து" | எஸ். பி. பாலசுப்பிரமணியம், எஸ். ஜானகி | 04:43 |
| "இந்திரலோகத்து சுந்தரி இராத்திரி" | எஸ். பி. பாலசுப்பிரமணியம், பி. எஸ். சசிரேகா | 04:43 |
| "கட் அடிப்போம்" | எஸ். பி. பாலசுப்பிரமணியம் | 04:22 |
| "வைகைக்கரை காற்றே நில்லு" | கே. ஜே. யேசுதாஸ் | 04:44 |
| "இதயமதை கோவில் என்றேன்" | டி. எம். சௌந்தரராஜன் | 04:10 |
# அன்பின் முகவரி

**அன்பின் முகவரி** இயக்குநர் மணிவண்ணன் இயக்கிய தமிழ்த் திரைப்படம். இதில் மோகன், சசிகலா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 17 மே, 1985.
# அன்பின் முகவரி

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளை புலமைப்பித்தன், முத்துலிங்கம், வைரமுத்து, கங்கை அமரன், திருப்பத்தூரான் ஆகியோர் எழுதியிருந்தனர்.
# கன்னிராசி (1985 திரைப்படம்)

**கன்னிராசி** இயக்குநர் பாண்டியராஜன் இயக்கிய தமிழ்த் திரைப்படம். இதில் பிரபு, ரேவதி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 15-பிப்ரவரி-1985.
# கன்னிராசி (1985 திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார். "சுகராகமே" என்ற பாடல் கருநாடக மணிரங்கு இராகத்தில் அமைந்தது.  
| "ஆள அசத்தும்" | எஸ். பி. பாலசுப்பிரமணியம், வாணி ஜெயராம் | வாலி | 4:37 |  |
| --- | --- | --- | --- | --- |
| "சோறுனா சட்டி" | இளையராஜா, டி. கே. எஸ். கலைவாணன், கிருஷ்ணசந்தர், தீபன் சக்ரவர்த்தி | வைரமுத்து | 4:22 |  |
| "சுகராகமே" | மலேசியா வாசுதேவன், வாணி ஜெயராம் | குருவிக்கரம்பை சண்முகம் | 4:51 |  |
| "காதலிலே தோல்வி" | மலேசியா வாசுதேவன், கங்கை அமரன் | கங்கை அமரன் | 4:15 | } |
# வெள்ளை மனசு

**வெள்ளை மனசு** (*Vellai Manasu*) என்பது சித்ராலயா கோபு இயக்கிய தமிழ்த் திரைப்படம். இதில் ஒய். ஜி. மகேந்திரன், ரம்யா கிருஷ்ணன் ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்தில் ரம்யா கிருஷ்ணன் நாயகியாக அறிமுகமானார். இத்திரைப்படத்திற்கு சங்கர் கணேஷ் இசையமைத்தனர். இத்திரைப்படம் 1985
மார்ச்சு 15 அன்று வெளியிடப்பட்டது.
# வெள்ளை மனசு

## கதைச்சுருக்கம்

புதியதாக திருமணமான ஓர் இளைஞன் இல்லற வாழ்க்கையின் அனுபவத்தை எதிர்நோக்கி கனவுடன் காத்திருக்கிறார். ஆனால் அவரது மனைவியோ அது பற்றி உணர்வேதும் தெரியாமல் இருப்பதை நகைச்சுவையாக விளக்கியுள்ளது இந்தப் படம்.
# வெள்ளை மனசு

## பாடல்கள்

இத்திரைப்படத்திற்கு சங்கர் கணேஷ் இசையமைத்தனர். பாடல் வரிகளை வாலியும், மு. மேத்தாவும் எழுதியிருந்தனர்.
# கரையை தொடாத அலைகள்

**கரையைத் தொடாத அலைகள்** இயக்குநர் பி. மாதவன் இயக்கிய தமிழ்த் திரைப்படம். இதில் அருண், இளவரசி ஆகியோர் முக்கிய கதாபாத்திரங்களில் நடித்திருந்தனர். சந்திரபோஸ் இசையமைத்த இத்திரைப்படம் 1985ஆம் ஆண்டு வெளியானது.
# கரையை தொடாத அலைகள்

## வகை

காதல்படம்
# கரையை தொடாத அலைகள்

## கதை

நேரம் தவறுவதாலும், பேச வேண்டிய நேரத்தில் பேசாமல் இருப்பது எத்தகைய விளைவுகளைக் கொண்டு வரும் என்பதைக் காட்டும் கதை. கிராமத்தில் இருந்து நகரத்திற்கு வரும் கதாநாயகன் , எதிலும் நேரம் கடைபிடிப்பதில்லை. இதனால் பெற வேண்டிய வேலையை இழக்கிறான். சொல்ல வேண்டிய நேரத்தில் சொல்லாததால் காதலியையும் இழக்கிறான். இறுதியில் தன்னைக் காதலிக்கும் ஒரு பெண்ணை மணமுடிக்க எண்ணுகிறான். அவன் எண்ணம் நிறைவேறியதா என்று செல்லும் கதையின் முடிவு .
# மீண்டும் பராசக்தி

**மீண்டும் பராசக்தி** இயக்குநர் ஏ. ஜகந்நாதன் இயக்கிய தமிழ்த் திரைப்படம். இதில் சிவகுமார், நளினி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 23-மார்ச்-1985.
# மீண்டும் பராசக்தி

## நடிகர்கள்

- சிவகுமார்
- நளினி
- ஜெய்சங்கர்
- கவுண்டமணி
- செந்தாமரை
- மனோரமா
# காலோத்தர ஆசிரியர்

**காலோத்தர ஆசிரியர்** கி.பி. 1400ஐ ஒட்டி வாழ்ந்த ஒரு புலவர். இவரது இயற்பெயர் தெரியவில்லை. எனவே இவர் இயற்றிய நூல்களில் ஒன்றான தேவி காலோத்தரம் என்னும் நூலின் பெயரால் இவ்வாறு இந்த ஆசிரியரைக் குறிப்பிடுகிறோம். சர்வ ஞானோத்தரம் என்பது இவர் இயற்றிய மற்றொரு நூல்.  
வடமொழியில் உள்ள உபாகம சாத்திர நூல்களில் தேவி காலோத்தர ஆகமம், சர்வ ஞானோத்தர ஆகமம், கந்த காலோத்தர ஆகமம் என்பன சில. இவற்றில் முதல் இரண்டு வடமொழி ஆகமங்களை இவர் தமிழில் மொழிபெயர்த்து நூலாக்கியுள்ளார். இந்த நூல்கள் இரண்டும் சிவாக்கிர யோகிகள் பரம்பரையாகிய சூரியனார் கோயில் ஆதீனத்தின் பிரமாண நூல்கள்.
# காலோத்தர ஆசிரியர்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# அன்னை பூமி

**அன்னை பூமி** இயக்குநர் ஆர். தியாகராஜன் இயக்கிய தமிழ்த் திரைப்படம். இதில் விஜயகாந்த், நளினி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட வருடம் 1985.
# அன்னை பூமி

## நடிகர்கள்

- ராஜாவாக விஜயகாந்த்
- ராதா ரவி சோமு போன்ற
- நளினியாக நளினி
- கவுண்டமணி Ragappa போன்ற
- பிரபாகர் பொது பிரபாகர் போன்ற
- விஜயகுமாராக ஸ்ரீகாந்த்
- தியாகு ஷங்கர் போன்ற
- குழந்தை சோனியா
# அன்னை பூமி

## உற்பத்தி

தேவர் பிலிம்ஸுடன் 3D படம் தயாரிக்க விரும்பினேன் ரஜினிகாந்த் போன்ற அன்னை பூமி . ரஜினி அதை ஆபத்தில் வைக்க விரும்பவில்லை, விஜயகாந்தை பரிந்துரைத்தார். ஒரு தவறான புரிதல் காரணமாக, ரஜினி மற்றும் தேவர் பிலிம்ஸ் பிரிந்தன.
# அன்னை பூமி

## பாடல்கள்

மிகவும் வெற்றிகரமான ஒலிப்பதிவு மேஸ்ட்ரோ இளையராஜா இசையமைத்து, எஸ்.பி.பாலசுப்பிரமணியம் , மலேசியா வாசுதேவன் மற்றும் எஸ்.ஜானகி ஆகியோரால் பாடப்பட்டது.  
| 1 | "ஓ ஜுலி ஜுலி ஜாலி" | எஸ். ஜானகி, டாக்டர். குரூப் சிங், குழுவினர் | வாலி |
| --- | --- | --- | --- |
| 2 | "புத்தகத்தை" | மலேசியா வாசுதேவன், எஸ். ஜானகி |  |
| 3 | "ராத்திரி ராத்திரி" | எஸ். பி. பாலசுப்பிரமணியம், எஸ். ஜானகி |  |
# பிசுமனின் சீராக்கப்பட்ட தலைமுறையிடை இடையூறு அளவீடு

**பிசுமனின் சீராக்கப்பட்ட தலைமுறையிடை இடையூறு அளவீடு** (*Fishman's Graded Intergenerational Disruption Scale*, Fishman's GIDS) என்பது ஒரு மொழியின் அழிவுநிலையை அல்லது நலத்தை மதிப்பீடு செய்ய உதவும் ஒரு மதிப்பீட்டுச் சட்டகம் ஆகும். இது மொழிப் புத்துயிர்ப்புக் கோட்பாட்டில் ஒரு முக்கிய இடத்தைப் பெறுகிறது. இந்த அளவீட்டை மொழியியலாளர் யோசுவா பிஷ்மன் என்பவர் 1991 ஆண்டில் முன்வைத்தார். இதனை அடிப்படையாகக் கொண்டு யுனெசுக்கோ 6 நிலை மொழி அழிவுநிலை அளவீடு ஒன்றையும் வெளியிட்டுள்ளது.
# பிசுமனின் சீராக்கப்பட்ட தலைமுறையிடை இடையூறு அளவீடு

## பிசுமனின் எட்டுநிலை அளவீடு

- நிலை 1: கல்வியில், வேலைத்தளத்தில், பெரும் ஊடகங்களில், தேசிய அரசுகளில் மொழி பயன்படுத்தப்படுகிறது.
- நிலை 2: உள்ளூர் மற்றும் மாநில அரசுகளிலும் பெரும் ஊடகங்களிலும் மொழி பயன்படுத்தப்படுகிறது.
- நிலை 3: உள்ளூர் மற்றும் மாநில அளவில் உள்ளூர்காரர்களாலும், வெளியூர்காரர்களாலும் மொழி பயன்படுத்தப்படுகிறது.
- நிலை 4: மொழியறிவு கல்வி ஊடாக பரிமாறப்படுகிறது.
- நிலை 5: மொழி பேச்சளவில் எல்லாத் தலைமுறையினராலும், எழுத்துமுறையில் திறனாக குமுக அளவிலும் பயன்படுத்தப்படுகிறது.
- நிலை 6: மொழி பேச்சுமொழியாக எல்லாத் தலைமுறையினராலும் பயன்படுத்தப்படுகிறது, குழந்தைகளால் முதல் மொழியாகக் கற்கப்படுகிறது.
- நிலை 7: குழந்தை பெற்கும் தலைமுறை மூத்தோர்களோடு மொழியைப் பயன்படுத்தும் ஆற்றல் கொண்டவர்கள், ஆனால் குழந்தைகளுக்கு மொழியறிவு பகிரப்படவில்லை.
- நிலை 8: பெற்றோரின் பெற்றோர் தலைமுறையினர் மட்டுமே மொழியைப் பேசக்கூடியவர்கள்.
# நானே ராஜா நானே மந்திரி

**நானே ராஜா நானே மந்திரி** இயக்குநர் பாலு ஆனந்த் இயக்கிய தமிழ்த் திரைப்படம். இதில் விஜயகாந்த், ராதிகா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட வருடம் 1985.
# நானே ராஜா நானே மந்திரி

## வகை

காதல்படம்
# நானே ராஜா நானே மந்திரி

## கதை

ஒரு பெண் ஒரு படிப்பறிவில்லாத ஜமீன்தாரிடம் கிராமத்திற்கு வேலைக்கு வருகிறாள். அந்த பெண் ஜமீன்தாரின் அப்பாவித்தனத்தால் கவரப்பட்டு அவரின் மீது காதல் வயப்படுகிறார். ஆனால் ஜமீன்தாருக்கு அவரது மாமா மகள் மேல் காதல். மாமா மகள், அவள் அவரை வெறுப்பது போல் நடித்து குறும்பு செய்கிறாள். அது தெரியாத ஜமீன்தார் கோபத்தில் என்ன செய்கிறார், அவர் செய்ததன் விளைவு என்ன என்று செல்லும் கதை.
# ராஜாத்தி ரோஜாக்கிளி

**ராஜாத்தி ரோஜாக்கிளி**, இயக்குநர் எஸ்.தேவராஜன் இயக்கிய தமிழ்த் திரைப்படம். இதில் ராஜேஷ், சுலோக்ஷனா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சந்திரபோஸ் மற்றும் இத்திரைப்படம் வெளியிடப்பட்ட நாள் 12-சனவரி-1985.
# ராஜாத்தி ரோஜாக்கிளி

## வகை

பேய்ப்படம்
# ராஜாத்தி ரோஜாக்கிளி

## கதை

வில்லன் சொத்துக்களுக்காக அவருடைய சொந்த மாமாவையே கொல்கிறார். அவரது மாமாவின் மகன் வில்லன் செய்த கொடுமைக்கு எதிராகப் போராடுகிறார். ஆனால் வில்லன் அவரையும் கொலை செய்து யாருக்கும் தெரியாமல் அவரை அடக்கம் செய்து விடுகிறான். அவருடைய ஆவி பழிவாங்க வருகிறது. ஆவியால் வில்லனைப் பழிவாங்க முடிந்ததா என்று செல்லும் கதை.
# இது எங்கள் ராஜ்யம்

**இது எங்கள் ராஜ்யம்** இயக்குநர் எம். எஸ். மது இயக்கிய தமிழ்த் திரைப்படம். இதில் ராஜேஷ், ஜீவிதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சந்திரபோஸ் மற்றும் இத்திரைப்படம் வெளியிடப்பட்ட நாள் 11-ஏப்ரல்-1985.
# இது எங்கள் ராஜ்யம்

## வகை

காதல்படம்
# இது எங்கள் ராஜ்யம்

## பாடல்கள்

இத்திரைப்படத்திற்கு சந்திரபோஸ் இசையமைத்தார்
பாடல் வரிகளை புலமைப்பித்தன், முத்துலிங்கம் ஆகியோர் இயற்றினர்.
# சிவப்பு நிலா

**சிவப்பு நிலா** இயக்குநர் இராம நாராயணன் இயக்கிய தமிழ்த் திரைப்படம். இதில் ஜெய்சங்கர், சுஜாதா ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் சங்கர் கணேஷ். இத்திரைப்படம் 1985 சனவரி 12 அன்று வெளியிடப்பட்டது.
# சிவப்பு நிலா

## பாடல்கள்

இத்திரைப்படத்திற்கு சங்கர் கணேஷ் இசையமைத்திருந்தனர். பாடல் வரிகளை வாலி, பூங்குயிலன் ஆகியோர் எழுதியிருந்தனர்.
# ராஜா யுவராஜா

**ராஜா யுவராஜா** இயக்குநர் சோமசுந்தரம் இயக்கிய தமிழ்த் திரைப்படம். இதில் தியாகராஜன், தீபா ஆகியோர் முக்கியக் கதாபாத்திரங்களில் நடித்திருந்தனர். திலீப், கவுண்டமணி, லூசு மோகன், செந்தாமரை, செந்தில், ஊர்வசி, பண்டரிபாய் ஆகியோரும் நடித்திருந்தனர்.இத்திரைப்படம் 1985 பெப்ரவரி 15 அன்று வெளியிடப்பட்டது.
# ராஜா யுவராஜா

## பாடல்கள்

இத்திரைப்படத்திற்கு பென் சுரேந்தர் இசையமைத்திருந்தார். பாடல் வரிகளை வாலி, முத்துலிங்கம், பொன்னருவி, ஆர். ஈ. சந்திரசேகர் ஆகியோர் எழுதியிருந்தனர்.
# மொழி ஆவணப்படுத்தல்

**மொழி ஆவணப்படுத்தல்** அல்லது ஆவண மொழியியல் அல்லது மொழி ஆவணவியல் என்பது மொழியியல் துறையின் ஒரு பிரிவு ஆகும். ஒரு மொழியை, அதுசார் உள்ளடக்கத்தை, சூழமைவுகளை, அறிவுகளை இத் துறை ஆவணப்படுத்துகிறது. ஒரு மொழியை ஆவணப்படுத்தல் அது பற்றிய ஆய்வுக்கும் உதவுவதோடு, அழிவு நிலையில் உள்ள மொழிகளுக்கு புத்துயிர்ப்புக் குடுக்கவும் உதவுகிறது.
# அன்னை என் தெய்வம்

**அன்னை என் தெய்வம்** (*Annai En Deivam*) இயக்குநர் ஆர். கிருஷ்ணமூர்த்தி இயக்கிய தமிழ்த் திரைப்படம் ஆகும். இதில் விஜயகாந்த், கே. ஆர். விஜயா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 27-செப்டம்பர்-1986.
# ஆயிரம் கண்ணுடையாள்

**ஆயிரம் கண்ணுடையாள்** (*Aayiram Kannudayaal*) இயக்குநர் கே.ஷங்கர் இயக்கிய தமிழ்த் திரைப்படம். இதில் பத்மினி, எம். என். நம்பியார் ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு சங்கர் கணேசு இசையமைத்தனர். திரைப்படம் 1986 ஆம் ஆண்டு நவம்பர் மாதம் 21 ஆம் நாள் வெளியிடப்பட்டது.
# ஆயிரம் கண்ணுடையாள்

## நடிகர், நடிகையர்

- பத்மினி
- ஜீவிதா
- கோடி சூர்ய பிரபா
- சாலினி
- ராஜீவ்
- மா. நா. நம்பியார்
- வி. கே. ராமசாமி
- செந்தில்
- லூசு மோகன்
- ஹெரன் இராமசாமி
- மனோரமா
- காந்திமதி
- என்னத்த கண்ணையா
- எல். ஐ. சி. நரசிம்மன்
- சங்கர் கணேஷ் - சிறப்புத் தோற்றம்
# பிரெஞ்சு மொழி உரிமை ஆவணம்

**பிரெஞ்சு மொழி உரிமை ஆவணம்** (ஆங்கிலம்: The Charter of the French Language, பிரெஞ்சு: La charte de la langue française) என்பது கனடாவின், கியூபெக் மாகாணத்தின் பயன்பாட்டு மொழி தொடர்பான ஒரு முக்கிய சட்ட வெளிப்பாடு ஆகும். கியூபெக் மாகாணத்தில் பெரும்பான்மையிரால் பேசப்படும் பிரெஞ்சு மொழியின், மொழியினரின் உரிமைகளை இது உறுதி செய்கிறது. கியூபெக் மாகாணத்தின் மொழிக் கொள்கையின் முதன்மைப் பகுதி இதுவாகும்.  
இச் சட்டம் பிரெஞ்சு மொழியை வேலையில், கல்வியில் வணிகத்தில், தொடர்பாடலில், அரசில் அன்றாடம் பயன்படுத்தப்படும் மொழியாக ஆக்குவதை நோக்கக் கொண்டது. குறிப்பாக வணிகத்தில், பெயர்ப் பலகையில் இருந்து கணினி மென்பொருள் வரை பிரெஞ்சு மொழிப் பயன்பாட்டை இது கட்டாயப்படுத்துகிறது. கல்வி பிரெஞ்சு மொழி ஊடாகவே வழங்கப்பட வேண்டும் என்பதையும் இச் சட்டம் கட்டாயப்படுத்துகிறது. கனடாவின் பெரும்பான்மை மொழியான ஆங்கிலத்தின் ஆதிக்கத்தில் இருந்து மீள்வதற்கான இத்தகைய கடுமையான சட்டங்கள் கொண்டுவரப்பட்டன.
# கிழக்கு எருசலேம்

பாறைக் குவிமாடம்]]  
**கிழக்கு எருசலேம்** (*East Jerusalem*) என்று குறிப்பிடப்படுவது 1948 அரபு-இசுரேல் போரின் பின் யோர்தானினால் இணைத்துக்கொள்ளப்பட்ட மற்றும் ஆறு நாட் போரின் பின்னர் இசுரேலினால் கைப்பற்றப்பட்டு அதனுடன் இணைத்துக் கொள்ளப்பட்ட எருசலேம் பகுதியைக் குறிப்பதாகும். இது எருசலேமில் பழைய நகர் மற்றும் சில யூத, கிறிஸ்தவ, இசுலாம் சமயங்களின் புனித இடங்களான பாறைக் குவிமாடம், மேற்குச் சுவர், அல் அக்சா பள்ளிவாசல், திருக்கல்லறைத் தேவாலயம் ஆகியவற்றை உள்ளடக்கியது.
# கிழக்கு எருசலேம்

## சொற்பிறப்பியல்

அரேபியர்கள் பெரும்பாலும் இப்பகுதிக்கு அரபு எருசலேம் என்ற சொல்லை அதிகாரப்பூர்வ ஆங்கில மொழி ஆவணங்களில் பயன்படுத்துகின்றனர். இஸ்ரேலியர்கள் இப்பகுதியை கிழக்கு எருசலேம் என்று அழைக்கிறார்கள். ஏனெனில் அதன் புவியியல் இருப்பிடம் எருசலேமின் கிழக்காக விரிவடைந்தது காணப்படுகிறது.
# பத்துப்பாட்டு (ஆங்கில மொழிபெயர்ப்பு, 1946)

**பத்துப்பாட்டு - ஆங்கில மொழிபெயர்ப்பு** (*Pattupattu; ten Tamil idylls*) என்பது பேராசிரியர் ஜே. வி. செல்லையாவினால் ஆங்கிலத்தில் செய்யுள் வடிவில் எழுதப்பட்ட மொழிபெயர்ப்பு நூலாகும். சங்கத் தமிழ் இலக்கியமான பத்துப்பாட்டின் இந்த ஆங்கில மொழிபெயர்ப்பு இலங்கையில் 1946-ஆம் ஆண்டில் வெளியிடப்பட்டது.  
பேராசிரியர் செல்லையா வட்டுக்கோட்டை யாழ்ப்பாணக் கல்லூரியின் அதிபராகப் பணியாற்றியவர். யாழ்ப்பாண இளைஞர் காங்கிரசின் முதலாவது தலைவராகவும் இருந்து சேவையாற்றியவர். அவருடைய இந்த ஆங்கில மொழி பெயர்ப்புக்குப் பேராசிரியர் சுவாமி விபுலானந்தர் முன்னுரை எழுதியுள்ளார்.  
இந்த ஆங்கில மொழிபெயர்ப்பு நூலை தமிழகத்தின் அண்ணாமலைப் பல்கலைக்கழக வெளியீடாக வெளியிட எடுக்கப்பட்ட முயற்சி அன்று தோல்வியடைந்தது. அண்ணாமலைப் பல்கலைக்கழகம் சாராதோரின் நூல்களை வெளியிடப் பல்கலைக்கழகம் நிதியை ஒதுக்கமுடியாது எனக் கூறிவிட்டனர். கரந்தைத் தமிழ்ச் சங்கம் இதனை அச்சிட முன்வந்திருந்தபோதும், பிற நாட்டவர்களுக்குத் தமிழகத்தில் நூல் அச்சிடக் கடுதாசிகள் கொடுக்கப்பட முடியாது எனத் தமிழக அரசு கூறிவிட்டது.
# பத்துப்பாட்டு (ஆங்கில மொழிபெயர்ப்பு, 1946)

## அமைப்பு

பத்துப்பாட்டு மூலமும் உரையும் முதன்முதலாக 1889-ஆம் ஆண்டில் உ. வே. சாமிநாதையரால் அச்சு வடிவில் வெளியிடப்பட்டது. அதன் பின்னர், அது பல தடவைகள் மறு பதிப்புகள் செய்யப்பட்டுள்ளது. சாமிநாத ஐயரது வெளியீட்டில் பத்துப்பாட்டின் இலக்கியங்களினது ஒழுங்கு அமைப்பானது
- திருமுருகாற்றுப்படை,
- பொருநராற்றுப்படை,
- சிறுபாணாற்றுப்படை,
- பெரும்பாணாற்றுப்படை,
- முல்லைப்பாட்டு,.
- மதுரைக்காஞ்சி,
- நெடுநல்வாடை,
- குறிஞ்சிப்பாட்டு,
- பட்டினப்பாலை,
- மலைபடுகடாம்
என்றவாறு அமைந்திருக்கும் வேளையில், செல்லையாவினது ஆங்கில மொழிபெயர்ப்பில் இலக்கியங்களின் ஒழுங்கானது.
- பட்டினப்பாலை,
- பொருநராற்றுப்படை,
- முல்லைப்பாட்டு,
- பெரும்பாணாற்றுப்படை,
- சிறுபாணாற்றுப்படை,
- நெடுநல்வாடை,
- குறிஞ்சிப்பாட்டு,
- மதுரைக்காஞ்சி,
- மலைபடுகடாம்,
- திருமுருகாற்றுப்படை
என்ற ஒழுங்கில் தரப்பட்டுள்ளது.  
நூலின் ஆரம்பத்தில் "General Introduction" என்பதன்கீழ் பல்வேறு விடயங்கள் பற்றிக் கூறப்பட்டுள்ளது. ஒவ்வொரு இலக்கியத்தினது ஆரம்பத்திலும் இதைப்போலவே, "Introduction" என்பதன்கீழ் அந்த இலக்கியம் தொடர்பான பல்வேறு விடயங்கள் கூறப்பட்டுள்ளன. முடிவுகளில் குறிப்புகளும் தரப்பட்டுள்ளன.
# லிங்கன் (2012 திரைப்படம்)

| distributor = டச்ஸ்டோன் பிக்சர்ஸ்
<small>(டொமஸ்டிக்)</small>
20ஆம் நூற்றாண்டு பாக்ஸ்
<small>(பன்னாட்டளவில்)</small>
| released =
| runtime = 150 நிமிடங்கள்
| country = ஐக்கிய அமெரிக்கா
| language = ஆங்கிலம்
| budget = $50-65 மில்லியன்
| gross = $107,898,000
# லிங்கன் (2012 திரைப்படம்)

## மூல நூலும் திரைப்படத்தின் கருவும்

டோரிஸ் கேர்ண்ஸ் குட்வின் என்பவர் ஆபிரகாம் லிங்கனின் வரலாறாக எழுதிய *Team of Rivals: The Political Genius of Abraham Lincoln* என்னும் நூலின் ஒரு பகுதியை அடிப்படையாகக் கொண்டு "லிங்கன்" திரைப்படம் அமைக்கப்பட்டுள்ளது.  
ஆபிரகாம் லிங்கனின் வாழ்க்கையின் இறுதி நான்கு மாதங்களில் நடந்த வரலாற்றுச் சிறப்பான நிகழ்வுகள் இந்த திரைப்படத்தில் விவரிக்கப்படுகின்றன. குறிப்பாக 1865 சனவரி மாதம் ஐக்கிய அமெரிக்க நாடுகளின் பாராளுமன்றத்தின் கீழவையில், அமெரிக்காவில் நிலவிய அடிமைத்தன முறையை ஒழிக்க சட்டம் இயற்றுவதற்காக லிங்கன் மேற்கொண்ட முயற்சிகள் இந்த வரலாற்றுத் திரைப்படத்தில் உயிரோட்டமாக சித்தரிக்கப்படுகின்றன.
# லிங்கன் (2012 திரைப்படம்)

## படப்பிடிப்பு

படப்பிடிப்பு 2011, அக்டோபர் 17ஆம் நாள் தொடங்கியது. திசம்பர் 19, 2011இல் முடிந்தது. படம் தேர்ந்தெடுக்கப்பட்ட சில நகரங்களில் 2012, நவம்பர் 9ஆம் நாள் வெளியானது. பரவலாக ஐக்கிய அமெரிக்காவில், நவம்பர் 16இல் வெளியானது. 2012, சனவரி 25ஆம் நாள் ஐக்கிய இராச்சியத்திலும் உலகின் பிற இடங்களிலும் வெளியிடுவதாகத் திட்டம்  
*லிங்கன்* திரைப்படம் பரவலாகப் பாராட்டப்பட்டுள்ளது. குறிப்பாக, ஆபிரகாம் லிங்கனாக நடிக்கும் டேனியல் டே-லூயிஸ் மிகச் சிறப்பாக நடித்துள்ளதாகப் புகழ் பெற்றுள்ளார். மிகச்சிறந்த நடிகர் அக்காதெமி விருதினை அவர் பெறுவார் என்று பலர் எதிர்பார்க்கின்றனர்.
# அணுக் கடிகாரம்

நுண்ணலை, ஒளி, மற்றும் புற ஊதாக் கதிர்களின் நிறமாலையில் ஏற்படும் மின்னணு மாற்றத்தை காலங்காட்டும் காரணியாகப் பயன்படுத்தும் கடிகாரமே **அணுக் கடிகாரம்** எனப்படும். இதுவரை கண்டுபிடிக்கப்பட்டுள்ள மிகத்துல்லியமான கால அளவீட்டு சாதன வகையே இதுவாகும். இக்கடிகாரமானது இலத்திரன்களையும் (எதிர்மின்னி) மின்காந்த அலைகளையும் மையக் காரணிகளாகக் கொண்டு நேரத்தை அளவிடுகின்றது.
# அணுக் கடிகாரம்

## வரலாறு

அணுவில் பரிமாற்றம் மூலம் நேரத்தை அளக்கும் கருத்தை 1873 இல் முதலில் கூறியவர் ஜேம்ஸ் கிளர்க் மேக்ஸ்வெல் ஆவார். 1879 இல் கெல்வின் ஓர் கருத்தை கூறினார். அணுக்கடிகாரத்தின் செயல்முறை வடிவத்தை 1930 இல் உருவாக்கியவர் இசிடோர் ரபி ஆவார்.
# பொறியாளர்

**பொறியாளர்** (**பொறியியலாளர்**, *engineer*) என்பவர் பொறியியலின் கோட்பாடுகளைப் பின்பற்றும் ஒரு தொழில்முறை செயற்பாட்டாளர் ஆவார்.
மேலும் அறிவியல் அறிவு (scientific knowldge), கணிதம் (mathematics), அறிவுக்கூர்மை (அல்லது) திறமை [ingenuity] ஆகியவற்றுடன் தொடர்புடைய தொழில்நுட்பம் ,சமூகம் ,வணிகம் சம்பந்தமான பிரச்சனைகளுக்கு தீர்வுகளை கண்டறிந்து முன்னேற்ற வேண்டும். பொறியியலாளர் உலோகம், வடிவம், அமைப்பு ஆகியவற்றை அறிந்து பாதுகாப்புகள் (safety), நிபந்தனைகள் (regulation), செலவுகள் (cost) போன்ற செயல்முறைகளை வரையரையுடன் திட்டமிட்டு செய்ய வேண்டும்.  
பொறியாளர் அல்லது பொறியியலாளர் என்ற சொல் இலத்தீன் மொழிச் சொல்லான ingieniare( "to contrive, devise") என்ற சொல்லில் இருந்து தோன்றியதாகும். [பொறியியலாளர் (கண்டுபிடித்தல் ,உருவாக்குதல்) மற்றும் ingenium ("Cleverness") (புத்திகூர்மை) என்று பொருள்படும்.  
ஒரு பொறியியலாளரின் தொழில் என்பது அறிவியல் கண்டுபிடிப்புகளுக்கும் (scientific discoveries) மற்றும் மனித தேவைகளின்( human needs) மேம்பட்ட வாழ்க்கைக்கு பின்தொடரும் தொழில்நுட்பங்களுக்கும் இடையில் ஓர் இனணப்பை ஏற்படுத்துவதே ஆகும்.
# பொறியாளர்

## குணங்களும் தனித்திறமைகளும்

### வடிவமைப்பு/திட்டம்

வடிவமைப்பு (Design) என்பது பெரும்பாலும் வடிவமைப்பு என்றே பொருள்படும். ஆனால் பொறியாளர்கள் வடிவமைப்பை திட்டமிட்டு வடிவமைக்க வேண்டும்.  
பொறியாளர் அல்லது பொறியியலாளர் புதிய தொழில்நுட்பங்களுக்கான தீர்வுகளை வளர்க்க (develop) வேண்டும். பொறியாளரின் திட்டத்தின் செயல்முறையானது தீர்வுகளை வரையறுத்தல், பகுப்பாய்வு பிரமாணம், நுணுக்கமான ஆராய்ச்சி, பகுப்பாய்வு தீர்வுகள் மற்றும் முடிவான கருத்தை உருவாக்குதல் போன்றவை அவசியமானது. பொறியியலாளர் அதிக அளவில் நேரத்தை ஆராய்ச்சியின் (Research) மேல் ஈடுபடுத்த வேண்டும். தற்போது 56% பொறியாளர்கள் அவர்களின் நேரத்தை ஆராய்ச்சியின் மேல் ஈடுபடுவதாக அநேக நடத்தை தகவல்கள் தெரிவிக்கின்றன. அது உட்பட 14% பொறியாளர்கள் சுறுசுறுப்பாக தகவல்களை தேடுகின்றனர் என்றும் தெரிவிக்கின்றன.  
பொறியாளர்கள் வேறுபட்ட முக்கியத்துவம் வாய்ந்த வடிவமைப்பைத் (Design) தேர்ந்தெடுப்பதனால் அவர்களின் மேல் நல்லியல்புகள் ஏற்படும் மற்றும் தேர்ந்தெடுக்கப்பட்ட முடிவுகள் மிக உயர்வானதாக இருப்பது அவசியம். மேலும் அவர்கள் தீர்மானிக்கிற ஒப்பற்ற திட்டமானது கண்டிப்பாக தெரிந்து கொண்டும் மற்றும் புரிந்து கொண்டும் செயல்பட்டால் நல்ல தீர்வு கிடைக்கும்.
# பொறியாளர்

## குணங்களும் தனித்திறமைகளும்

### பகுப்பாய்வு

பகுப்பாய்வு (Analysis) என்பது பகுத்து ஆராய்வது ஆகும். பொறியியல் பகுப்பாய்வு என்பது பொறியியலாளர்கள் தாம் படிக்கும் (அ) கற்றுக்கொள்ளும் ஒவ்வொன்றையும் பகுத்து ஆராய வேண்டும்.பொறியியலாளர் பொறியியல்பகுப்பாய்வு (engineering analysis) சோதனையில் உற்பத்திகளை (production) தொழில்நுட்பத்திற்கு (techniques) உபயோகிக்க வேண்டும். பகுப்பாய்வு பொறியியலாளர்கள் தொழிற்சாலையில் உற்பத்தி செய்த பொருளை வேறொரிடத்தில் உற்பத்தி செய்யும் போது தோல்வியுற்றால் உற்பத்தி அளவை சோதனை செய்து தொடர்ந்து செயலாற்றி தரத்தை உயர்த்த வேண்டும். மேலும் அவர்கள் முழுமையான திட்டத்திற்கு (Design) ஆகும் நேரம் (cost) மற்றும் பணத்தேவைகளை மதிப்பிட வேண்டும். அறிவியல் பகுப்பாய்வு கொள்கைகள் செயல்முறையின் குணம், அமைப்பின் நிலை ,கண்டுபிடிப்புகளை புலப்படச் செய்வதை பொறியியல் பகுப்பாய்வு உள்ளடக்குகிறது.
# பொறியாளர்

## குணங்களும் தனித்திறமைகளும்

### தனிகவனம் மற்றும் மேலாண்மை (Specialization and management)

ஒவ்வொரு பொறியியலின் முக்கியமான பிரிவுகளில் எண்ணற்ற துணைப்பிரிவுகள் பல இருக்கின்றன. உதாரணமாக, குடிசார் பொறியியலில் (civil Engineering), வடிவமைப்பு (structural) பொறியியல், போக்குவரத்து (transportation) பொறியியல் எனவும் பிரிவுகள் இருக்கின்றன. இதை கட்டிடக்கலை பொறியியல் என்றும் அழைப்பர். மேலும் மின்னியல் மற்றும் மின்னணுவியல் பொறியியலில் [Electrical and Electronics Engineering (EEE)], மின்னியல் மற்றும் மின்னணுவியல் பொறியியல் கழகம் [Institute of Electrical and Electronics Engineering (IEEE)] ,பொறியியல் மற்றும் தொழில்நுட்ப கழகம் [ Institution of Engineering and Technology (IET) ] என பிரிவுகள் இருக்கின்றன. தற்போதைய ஆாய்வின்படி (investigated ) எப்படி நேரத்தை செலவிடுவது, செய்யப்பட வேண்டிய (tasks) வேலையை சிறப்பாக செய்ய, எல்லாவற்றிற்கும் எப்படி நேரத்தை அமைப்பது என்று பொறியாளர்களுக்கு விளக்குகிறது. ஆராய்ச்சியில் குறிப்பிட்டதின் படி நிறைய வழிமுறைகள் தற்போதுள்ள பொறியாளர்களுக்கு தேவை.
அவைகள்
1. தொழில்நுட்ப வேலை (technical work) எடுத்துக்காட்டாக உற்பத்தி பெருக்கத்திற்காக பயன்பாட்டு அறிவியலை உபயோகித்தல்
1. சமூக வேலை (social work) எடுத்துக்காட்டாக மக்களிடையே கவர்ந்த (interactive) பேச்சு வேண்டும் .
1. அடிப்படை கணினி வேலை (computer-based work)
1. நடத்தை தகவல்கள் (information behaviours)  
பொறியாளர்களின் ஆராய்ச்சியின்(Research) படி 62.92% பேர் தொழில்நுட்ப வேலையிலும் (technical work), 40.37% பேர் சமூக வேலையிலும் (social work), 49.66% பேர் அடிப்படை கணினி வேலையிலும் (computer-based work) இருப்பதாக ஆராய்ச்சியில் குறிப்பிட்டுள்ளனர். மேலும் பொறியாளர்கள் 37.97%பேர் தொழில்நுட்பம் மற்றும் சமூக வேலை இல்லாமல் (technical and non-social), 15.42% பேர் தொழில்நுட்பம் இல்லாமல் மற்றும் சமூக வேலையிலும் (non-technical and social), 21.66% பேர் தொழில்நுட்ப வேலையில் இல்லாமல் மற்றும் சமூக வேலையில் இல்லாமலும் (non-technical and non-social), இவ்வாறு அவர்கள் வேறுபட்ட வகைகளில் வேலைகளில் ஈடுபடுகின்றனர். பொறியாளர்களிடம் நடந்த ஆராய்ச்சியில் 55.8 % பேர் நேரத்தை வேறுபட்ட நடத்தை தகவல்களுக்கு நேரத்தை செலவிடுகின்றனர்.
# பொறியாளர்

## குணங்களும் தனித்திறமைகளும்

### ஒழுக்கம் (Ethics)

பொறியாளர்கள் பொது மக்கள், பணியாளர்கள், மற்றவர்களுக்கும் உதவி செய்ய (obligations) வேண்டும். வடஅமெரிக்காவில் (North America) பொறியாளர்கள் பல்கழைக்கழக பட்டம் பெறும் நிகழ்ச்சியில் கையின் சிறிய விரலில் அணியக்கூடிய இரும்பால் அல்லது துருப்பிடிக்காத உலோகத்தால் செய்யப்பட்ட மோதிரமான இரும்பு மோதிரம் [Iron Ring ] அல்லது பொறியாளர்களின் மோதிரத்தை [Engineer's Ring] நினைவு கூர்ந்துள்ளனர். 1925 ல் கனடாவில் தொடங்கப்பட்ட மரபு ஒரு வழிபாட்டு முறையாக பொறியாளர்களின் ஓர் அடையாளமாகவும் மற்றும் நினைவூட்டுவதாகவும் பொறியாளர்களின் வேலைக்கு உதவியாக உள்ளது. 1972ல் செய்முறையானது (practice) அமெரிக்காவில் பல கல்லூரிகளில் இணைக்கப்பட்டது. இதனுடைய உறுப்பினர்கள் Order of the Engineer (ஒழுக்கமான பொறியாளர்கள்)
# பொறியாளர்

## குணங்களும் தனித்திறமைகளும்

### கல்வி

பெரும்பாலான பொறியாளர்களின் நிகழ்ச்சிகள் பொறியாளர்கள் கல்வியில் கவனத்தை செலுத்தவும் கணிதம் (mathematics), இயற்பியல் (physics), வாழ்க்கை அறிவியல் (life science) போன்றவைகளை உள்ளடக்க பிரத்யேகமாக நடத்தப்படுகிறது. மேலும் பல நிகழ்ச்சிகள் பொதுவான பொறியியல் மற்றும் பயன்பாட்டு கணக்குகளை(applied accounting) உள்ளடக்குகிறது. வடிவமைப்பு பயிற்சிகள், சில நேரங்களில் தொழிலகம் அல்லது, பயிற்சி வகுப்புகள் அல்லது, இரண்டுமே பாடத்திட்டத்தின் நிகழ்ச்சியாகவே பெரும்பாலும் நடத்தப்படுகின்றன. பொதுவான பயிற்சிகள் பொறியாளர்களுக்கு நேரடியாக வழங்கப்படாது. ஆகையால் அவர்கள் சமூக அறிவியல் அல்லது மனிதத்தன்மைகளை கூடுதலாக அறிந்து கொள்ளலாம்.
# பொறியாளர்

## நிபந்தனைகள்

நிறைய நாடுகளில் பொறியாளர்கள் செய்யப்பட வேண்டிய வேலையான பாலங்கள், மின்சக்தி திட்டம் ,தொழிலக உபகரணங்கள் மற்றும் இயந்திர வடிவமைப்பு போன்றவை கண்டிப்பாக உரிமையான பொறியாளர்களின் தொழிலாகும்.UK (United Kingdom)ல் பொறியாளர்களின் செய்முறையானது நிபந்தனைகளற்ற தொழிலாக விளங்குகிறது. ஆனால் நிபந்தனைகளில் கட்டுப்பாடான தலைப்பாக Chartered Engineer (CEng) மற்றும் Incorporated Engineer (IEng). இந்த தலைப்புகள் கண்டிப்பான வரையரை தேவைகளுக்கு ஆலோசனைக் குழுவின் விதிகளால் உருவாக்கப்படுகின்றன. CEng என்ற தலைப்பு பெரும்பாலும் காமன்வெல்த் நாடுகளிலே பயன்படுத்துகின்றனர். கனடாவில், ஒவ்வொரு பிரதேசத்திலும் தொழில்கள் சொந்த பொறியாளர் கழகங்களால் கெளரவிக்கப்படுகின்றன.
# பொறியாளர்

## நாடுகளுக்கிடையிலுள்ள வேறுபாடு

கனடா மற்றும் அமெரிக்காவில் பொறியாளர்கள் செயல்முறைகள் மற்றும் தொழில்பயில உரிமையுள்ள விதிகளால் தொழில் நிபந்தனைகளை செய்கின்றனர். 2002, மருத்துவர் மற்றும் மருந்தகத்திற்கு அடுத்ததாக மூன்றாவதாக பொறியாளர்களின் தொழில் மற்றும் பொறியாளர்கள் Ontario சமூகத்தில் படித்தனர்.
பெரும் நிலப்பகுதியான இந்தியா (India), ரஷ்யா (Russia), சீனாவில் (China), பொறியியல் முடித்த ஆயிரத்திற்கும் மேற்பட்ட விண்ணப்பதாரர்கள் அவர்கள் திறமைகளுடன் உயர்ந்த நுழைவுத் தேர்வு போட்டிகளில் வரும்படி அழைத்துள்ளனர். எகிப்தின் (in Egypt) கல்வித் திட்டத்தின்படி இரண்டாவது, மரியாதைக்குரியதாக பொறியியல் விளங்குகிறது. பொறியியல் கல்லூரிகள் பொதுவான சான்றிதழின்படி உயர்ந்த மதிப்புத் தேவையாக எகிப்தின் பல்கலைக்கழகம் கருதுகிறது.
ஒன்றுபட்ட கலாச்சாரம்  
அலுவலகம் மற்றும் பல நிறுவனங்களில் புகழ்பெற்றவர் மற்றும் நிர்வாகிகளை
ஒப்பிடும் போது அறிவியல் திறமை மற்றும் நவீன தொழில்நுட்பங்களுடன் குறைந்த
மதிப்புள்ள மக்களிடமும் அவர்கள் சாரந்து இருக்கிறார்கள்.
"The Mythical Man-Month" இந்த புத்தகத்தில் "Fred Brooks Jr" கூறியதாவது
நிர்வாகிகள் சிந்திப்பது மிகவும் மதிப்புமிக்க மூத்த குடிமக்களின்
தொழில்நுட்ப வேலைகள் மற்றும் அவர்கள் நிர்வாகிகளின் வேலைகளை உயர்ந்த
தன்மதிப்பாக எடுத்துக் கொள்வர்.
# பொறியாளர்

## மேலும் பார்க்க

- பொறியியல்
- எல்லைகளற்ற பொறியியலாளர்கள்
- அரசியல்வாதி
- பொறியியல் பிரிவுகளின் பட்டியல்
- பொறியியலின் வரலாறு
- பொறியியல் பட்டதாரி
- பொறியியலின் மிகச் சிறந்த சாதனைகள்
- பொறியியல் பிரிவுகள்
-
# வன்னி (மரம்)

*Mimosa cineraria* <small>L.</small>  
*Prosopis spicigera* <small>L.</small>  
*Prosopis spicata* Burm. **சும்ரி** என்று குஜராத்தியிலும் அழைக்கப்படுகிறது.  
இது இந்தியாவின் இராச்சசுத்தான் மாநிலத்தின் மாநில மரமும், பாக்கித்தானின் சிந்து மாகாணத்தின் மாகாண மரமும் ஆகும். இதன் 400 ஆண்டுகளுக்கும் மேல் பழைமையானவை என நன்கறியப்பட்ட மிகப் பெரும் மரங்கள் பஹ்ரைன் நாட்டின் பாலைவனங்களில், நீர் அரிதாகக் கிடைத்த நிலையிலுங்கூட ஓங்கி வளர்ந்திருக்கின்றன.  
வன்னி மரம் பல்வேறு சிறப்புகளை உடைய மரம்.சோழ மன்னர்களின் குல மரம் என்னும் சிறப்பு உடையது என்பதனை தஞ்சை பெரிய கோயில், கங்கை கொண்ட சோழபுரம் கோயில் தல விருட்சமாக மூலம் அறியலாம்.
# முதலுறு வேக ஈனுலை

**முதலுறு வேக ஈனுலை ** (*Prototype Fast Breeder Reactor*, **PFBR**) இந்தியாவில் சென்னையிலிருந்து 60 கி.மீ. தொலைவில் உள்ள கல்பாக்கத்தில் கட்டமைக்கப்படும் 500மெகாவாட் திறன் கொண்ட வேக ஈனுலை அணுமின் நிலையமாகும். இதன் வடிவமைப்பிற்கு இந்திரா காந்தி அணு ஆராய்ச்சி மையம் (IGCAR) பொறுப்பேற்றுள்ளது. இது 2013ஆம் ஆண்டில் பயன்பாட்டிற்கு வரும் என எதிர்பார்க்கப்படுகிறது. 3500 கோடி (35 பில்லியன்) ரூபாய்களாக மதிப்பிடப்பட்ட மொத்த செலவீனம் தற்போது 5,677 கோடியாக (56 பில்லியன்) மதிப்பிடப்பட்டுள்ளது.
இந்த வகை அணு உலைகளில் *தோரியம் எரிபொருட் சுழற்சி* பயன்படுத்தப்படுவதால் இந்தியா இந்த ஈனுலையில் மிகுந்த ஆர்வம் காட்டி வருகிறது; உலகில் உள்ள உறுதிப்பட்ட தோரியம் இருப்புகளில் இரண்டாமிடத்தை இந்தியா வகிக்கிறது. இருப்பினும் கல்பாக்கத்தில் உள்ள முதலுறு வேக ஈனுலை தோரியம் அல்லாது யுரேனியம்-238ஐப் பயன்படுத்துகிறது. நீர்ம நிலையில் உள்ள சோடியத்தை குளிர்வியாகப் பயன்படுத்துகிறது.  
இந்த அணு உலையின் வடிவமைப்பு 1980களில் துவங்கியது.
# ஆசுத்திரியத் தமிழர்

**ஆசுத்திரியத் தமிழர்** (*Tamil Austrian*) என்போர் ஆசுதிரிய நாட்டில் குடியுரிமை பெற்று வசிக்கும் தமிழர்களாவர். இலங்கையில் நடந்த இன வன்முறைகளைத் தொடர்ந்து உலகின் பல்வேறு நாடுகளுக்கும் இலங்கைத் தமிழர் புலம்பெயர்ந்து புகலிடம் பெற்று வாழ்வது போன்றே, குறிப்பிட்ட எண்ணிக்கையான தமிழர் இந்நாட்டிற்கும் புலம்பெயர்ந்து வாழ்ந்து வருகின்றனர்.
# ஆசுத்திரியத் தமிழர்

## செயற்பாடுகள்

இலங்கையில் இருந்து புலம்பெயர்ந்து வாழும் தமிழர்களான இவர்கள் பல்வேறு அமைப்புகளையும் நிறுவி பல்வேறு நிகழ்வுகளையும் செய்து வருகின்றனர்.தமிழ் மொழி சார்ந்த செயல்பாடுகளிலும் இவர்களது பங்களிப்புகள் காணக்கிடைக்கின்றன.
# நிழல் தேடும் நெஞ்சங்கள்

**நிழல் தேடும் நெஞ்சங்கள்** (*Nizhal Thedum Nenjangal*) 1982 இல் இயக்குநர் பி. எஸ். நிவாஸ் இயக்கத்தில் வெளிவந்த இந்தியத் தமிழ்த் திரைப்படம் ஆகும்.
இதில் ராஜீவ், வடிவுக்கரசி ஆகியோர் முக்கியக் கதாபாத்திரங்களில் நடித்தனர். இத்திரைப்படம் 1982 நவம்பர் 14 அன்று வெளியிடப்பட்டது.
# நிழல் தேடும் நெஞ்சங்கள்

## நடிகர்கள்

- ராஜீவ்
- வடிவுக்கரசி
- கவுண்டமணி
# நிழல் தேடும் நெஞ்சங்கள்

## தயாரிப்பு

நிழல் தேடும் நெஞ்சங்கள் பி. எஸ். நிவாஸ் இயக்கிய மூன்றாவது திரைப்படமாகும். பானு சந்தரின் குரலுக்கு ஆர். பார்த்திபன் பின்னணி கொடுத்திருந்தார்.
# நிழல் தேடும் நெஞ்சங்கள்

## பாடல்கள்

இப்படத்திற்கு இளையராஜா இசையமைத்திருந்தார்.  
| 1 | "இது கனவுகள்" | தீபன் சக்ரவர்த்தி, எஸ். ஜானகி | வைரமுத்து |
| --- | --- | --- | --- |
| 2 | "இவ மச்சமுள்ள" | மலேசியா வாசுதேவன் |  |
| 3 | "மங்கல வானம்" | மலேசியா வாசுதேவன், சசிரேகா |  |
| 4 | "பூக்கள் சிந்துங்கள்" | எஸ். பி. பாலசுப்பிரமணியம், எஸ். ஜானகி |  |
| 5 | "தென்றல் தேரேறும்" | உமா ரமணன் | காளிமுத்து |
# நிழல் தேடும் நெஞ்சங்கள்

## வெளியீடும் வரவேற்பும்

நிழல் தேடும் நெஞ்சங்கள் 1982 நவம்பர் 14 அன்று வெளியிடப்பட்டது. நிவாசின் இயக்கத் திறனை விட ஒளிப்பதிவு சிறந்தது என்று *கல்கியின்* திரைஞானி கூறினார்.
# கிறித்துமசு குடில்

**கிறிஸ்துமசு குடில்** என்பது மத்தேயு மற்றும் லூக்கா நற்செய்திகளில் விவரிக்கப்பட்டுள்ளது போல அமைக்கப்படும் இயேசு கிறிஸ்துவின் பிறப்பு நிகழ்வின் முப்பரிமாண சித்தரிப்பை குறிக்கும். இது வீடுகளிலும், ஆலயங்களிலும், பேரங்காடி போன்ற பொது இடங்களிலும் கிறிஸ்துமசு காலங்களில், குறிப்பாக திருவருகைக் கால இறுதி நாட்களில் துவங்கி கிறிஸ்து பிறப்புக் காலம் முழுவதும் காட்சிப்படுத்தப்படும்.  
இதில் குழந்தை இயேசு, மரியாள், யோசேப்பு, இடையர்கள், தேவதூதர்கள், மூன்று அரசர்கள் ஆகியோர் சித்தரிக்கப்படுவர். இவர்களோடு பெத்லகேமின் விண்மீன், ஒட்டகம், ஆடு, காளை, கழுதை முதலிய மிருகங்களும் இடம் பெறும். பெறும்பான்மையாக இந்நிகழ்வு மலைக்குகையிலோ அல்லது மாடடைக்குடிசையிலோ நிகழ்வது போன்று சித்தரிக்கப்பட்டும். இவற்றை செய்ய தாள், அட்டை, கல் என பல்வேறு பொருட்கள் பயன்படுத்தப்படலாம்.  
முதன் முதலில் கி.பி. 1223இல் அசிசியின் பிரான்சிசுவினால் இவ்வகை குடில்கள் உயிருள்ள மிருகங்களாலும், மனிதர்களை மாதிரிகளாகவும் கொண்டு அமைக்கப்பட்டதாக நம்பப்படுகின்றது.
# கிறித்துமசு குடில்

## கிறிஸ்து பிறப்பு

யில் அட்டையினால் செய்யப்பட்ட குடில்]]
கிறிஸ்துமசு குடில் சித்தரிக்கப்பட அடிப்படையான நிகழ்வுகள் மத்தேயு மற்றும் லூக்கா நற்செய்திகளில் விவரிக்கப்பட்டுள்ளது.
லூக்கா நற்செய்தியின்படி வயல்வெளியில் இடையர்கள் தங்கி இரவு தங்கள் கிடையைக் காவல் காத்துக்கொண்டிருந்தபோது ஆண்டவருடைய தூதர் அவர்கள்முன் வந்து மெசியாவின் பிறப்பை அறிவித்ததாகவும், பின்னர் அவர்கள் விரைந்து சென்று மரியாவையும் யோசேப்பையும் தீவனத் தொட்டியில் கிடத்தியிருந்த குழந்தையையும் கண்டார்கள்.
மத்தேயு நற்செய்தியில் கிழக்கிலிருந்து ஞானிகள் ஆண்டவரின் விண்மீன் எழக் கண்டு எருசலேமுக்கு வந்து, குழந்தையை அதன் தாய் மரியா வைத்திருப்பதைக் கண்டார்கள்; தங்கள் பேழைகளைத் திறந்து பொன்னும் சாம்பிராணியும் வெள்ளைப்போளமும் காணிக்கையாகக் கொடுத்தார்கள். இவர்கள் மூன்று பேர் என்பதற்கோ அல்லது இவர்கள் இயேசு பிறந்த அதே இரவில் வந்ததாகவோ விவிலியத்தில் இல்லை. ஆயினும் இவ்விரவின் சித்தரிப்பிலேயே இவர்களும் காட்சிப்படுத்தப்படுகின்றார்கள்.